
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 207 
                                                            din 08 decembrie 2020
privind desemnarea reprezentanţilor Consiliului Local al Municipiului Sighișoara în Consiliul de Administrație al Clubului Sportiv Municipal Sighișoara

Consiliul Local al Municipiului Sighișoara, întrunit în ședință extraordinară,
Luând act de proiectul de hotărâre, înregistrat cu nr. 29.034/03.12.2020 și la Consiliul Local Sighișoara cu nr. 29.207/04.12.2020, de referatul de aprobare, înregistrat cu nr. 29.031/03.12.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Hotărârea Consiliului Local Sighişoara nr. 208/28.12.2017, prin care a fost aprobată înfiinţarea Clubului Sportiv Municipal Sighişoara, instituţie publică în subordinea Consiliului Local al Municipiului Sighişoara;

Având în vedere Hotărârea Consiliului Local Sighișoara nr. 91/26.04.2018 pentru modificarea Hotărârii Consiliului Local Sighișoara nr. 208/28.12.2017 privind înfiinţarea Clubului Sportiv Municipal Sighişoara, instituţie publică în subordinea Consiliului Local al Municipiului Sighişoara;

Având în vedere și Hotărârea Consiliului Local Sighișoara nr. 223/30.10.2018 privind modificarea și completarea art. 13 din Regulamentul de organizare și funcționare a Clubului Sportiv Municipal Sighișoara, instituție publică în subordinea Consiliului Local al Municipiului Sighișoara;

Ținând cont de prevederile Legii educaţiei fizice şi sportului nr. 69/2000, cu modificările şi completările ulterioare;

 Având în vedere prevederile Hotărârii Guvernului nr. 884/2001 pentru aprobarea Regulamentului de punere în aplicare a dispoziţiilor Legii educaţiei fizice şi sportului nr. 69/2000;

Având în vedere alegerile locale pentru alegerea autorităților administrației publice locale desfășurate în data de 27 septembrie 2020, în urma cărora au fost aleși pentru o perioadă de 4 ani, membrii consiliului local ce vor compune noul Consiliu local Sighișoara, validați de către Judecătoria Sighișoara, potrivit sentinței civile nr. 1775/19.10.2020, pronunțată în dosarul nr. 2914/308/2020;

Văzând Ordinul Prefectului Județului Mureș nr. 391/26.10.2020 privind declararea ca legal constituit, a Consiliului Local al Municipiului Sighișoara, începând cu data de 22.10.2020, data la care acesta a fost convocat în acest scop în ședință ceremonioasă de constituire, convocare realizată în conformitate cu Ordinul Prefectului Județului Mureș nr. 338/20.10.2020;

Având în vedere că este necesară desemnarea, prin hotărâre a Consiliului local, a reprezentanţilor Consiliului Local al Municipiului Sighișoara în Consiliul de Administrație al Clubului Sportiv Municipal Sighișoara;
Având în vedere Raportul de specialitate al Compartimentului Cultură, Sport, Învățământ –Direcția Relații Publice și Comunicare, înregistrat cu nr. 29.032/03.12.2020, prin care se propune și se justifică desemnarea reprezentanţilor Consiliului Local al Municipiului Sighișoara în Consiliul de Administrație al Clubului Sportiv Municipal Sighișoara;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. “a”, alin. (3) lit. “c”, alin. (14), art. 139 alin. (1) și a art. 196 alin. (1) lit. “a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                      H O T Ă R Ă Ş T E:
Art. 1. Se desemnează domnul consilier local Țițeiu Nicolae ca reprezentant al Consiliului Local al Municipiului Sighișoara în Consiliul de Administrație al Clubului Sportiv Municipal Sighișoara.

Art. 2. Se desemnează domnul consilier local Stanciu Mihai - Ioan ca reprezentant al Consiliului Local al Municipiului Sighișoara în Consiliul de Administrație al Clubului Sportiv Municipal Sighișoara.

Art. 3. Se desemnează domnul consilier local Chețan Daniel ca reprezentant al Consiliului Local al Municipiului Sighișoara în Consiliul de Administrație al Clubului Sportiv Municipal Sighișoara.

Art. 4. Cu data adoptării prezentei hotărâri, prevederile Hotărârii Consiliului Local Sighișoara nr. 157/31.07.2018, precum și orice alte prevederi contrare din hotărârile Consiliului Local Sighișoara incidente, adoptate anterior, se abrogă.

Art. 5. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Compartimentul Cultură, Sport, Învăţământ – Direcţia Relaţii Publice şi Comunicare din cadrul Muncipiului Sighișoara și persoanele nominalizate ca reprezentant al Consiliului Local al Municipiului Sighișoara în Consiliul de Administrație al Clubului Sportiv Municipal Sighișoara.

Art. 6. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

                 Gall Ernő                                
                                                 Contrasemnează pentru legalitate
                                    SECRETARUL GENERAL al municipiului,

                                                                   Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  2 ex. Compartimentul Cultură, Sport, Învăţământ – Direcţia Relaţii Publice şi Comunicare;
  1 ex. Clubul Sportiv Municipal Sighișoara;
  1 ex. domnul consilier local Țițeiu Nicolae;

  1 ex. domnul consilier local Stanciu Mihai - Ioan;

  1 ex. domnul consilier local Chețan Daniel.

12 ex.

B.A. 
